CELEX: E2004P0002
Language: da
Date: 2004-05-13 00:00:00
Title: Anmodning fra Gulating lagmannsret om en rådgivende udtalelse fra EFTA-Domstolen i sagen vedrørende Reidar Rasmussen m.fl mod Total  E&P Norge AS Rettens beslutning af 3. maj 2004 (Sag E-2/04)

17.2.2005   
            
            
               DA
            
            
               Den Europæiske Unions Tidende
            
            
               C 40/15
            
         Anmodning fra Gulating lagmannsret om en rådgivende udtalelse fra EFTA-Domstolen i sagen vedrørende Reidar Rasmussen m.fl mod Total E&P Norge AS Rettens beslutning af 3. maj 2004
   (Sag E-2/04)
   (2005/C 40/08)
   Gulating lagmannsret (Gulating appelret), Bergen, Norge, har ved sin beslutning af 3. maj 2004, som indgik til EFTA-Domstolens dommerkontor den 13. maj 2004, anmodet denne om at afgive en rådgivende udtalelse i sagen vedrørende Reidar Rasmussen m.fl. mod Total E&Norge AS, om følgende spørgsmål:
   
               1.
            
            
               Finder artikel 1 i Rådets direktiv 77/187/EØF af 14. februar 1977 anvendelse i en situation, hvor en del af en virksomhed, under forudsætning af, at denne er organiseret som en uafhængig økonomisk enhed, overdrages fra en virksomhed til en anden, og hvor der udføres samme eller tilsvarende aktiviteter af den overtagende virksomhed og et datterselskab inden for samme virksomhedsgruppe? Medfører det forhold, at nogle arbejdskontrakter overføres direkte fra overdrageren til erhververen og andre til erhververens datterselskab, at direktivet ikke finder anvendelse?
            
         
               2.
            
            
               Er anvendelse af direktivet i medfør af artikel 1 udelukket i tilfælde af, at virksomhedens vedligeholdelses- og støttefunktioner overdrages, medens produktionensfunktionen ikke overdrages, og de ansatte i alle disse funktioner arbejder som et team både før og efter overførslen?
            
         
               3.
            
            
               Finder direktivet i medfør af artikel 1 anvendelse i tilfælde af overdragelse af vedligeholdelsesopgaver på en fast offshore gasproduktionsplatform, hvor en væsentlig del, udtrykt i antal og kvalifikationer af arbejdsstyrken, som udførte denne funktion hos overdrageren, overføres til en erhverver, som fortsætter med at udføre disse vedligeholdesesopgaver på samme platform under en servicekontrakt? Finder direktivet ikke anvendelse, hvis ejerskabet af det værkstøj og de instrumenter, som vedligeholdelsespersonalet anvendte inden overdragelsen, og som de forsat anvender efter overdragelsen, ikke overtages af erhververen?
            
         
               4.
            
            
               Følger det af direktivets artikel 3, stk. 1, at arbejdsforhold overføres til erhververen samtidig med og i kraft af overførslen af virksomheden for de ansatte, som ikke forud for overførslen har erklæret, at de ikke ønsker at arbejde for erhververen?